b"\n_START_ARTICLE_\nBanna, Ilocos Norte\n_START_SECTION_\nSukat ng Lupa at Topograpiya\n_START_PARAGRAPH_\nMay mga 20,000 hektarya ng lupa na maaaring mapagtatamnan at maaaring pakinabangan ng agrikultura. Mayroon mga matabang lupang kapatagan at damuhan, sa ibayo ng ilog ng Malammin, at mayaman sa mga likas na yaman ang Banna.  Mayroon din mga burol at mga bundok sa silangang bahagi nito.\n_START_SECTION_\nKlima\n_START_PARAGRAPH_\nKatulad ng pangkalahatang klima sa Pilipinas, may dalawang panahon ang bayang ito, ang basang panahon na mula Mayo hanggang Oktubre at ang tuyong panahon na mula Nobyembre hanggang Abril.  Nasa 100.58 pulgada ang karaniwang taunang presipitasyon._NEWLINE_Mayroon mga bagyong dumadating sa bayang ito ngunit kadalasang sinasanggalang ng mga bundok ng Cordillera.\n_START_SECTION_\nIlog\n_START_PARAGRAPH_\nDumadaloy ang ilog ng Malamin, ang nag-iisang ilog na nasa ibayo ng silangang bahagi ng bayan, mula sa Nueva Era at bumabagtas sa mga silangang barangay ng Espiritu.  Nakatanim sa mga pampang nito ang mga halamang-ugat katulad ng gabi at mani, at mga gulay katulad ng kalabasa at mais.\n_START_SECTION_\nPoblasyon\n_START_PARAGRAPH_\nBinubuo ng apat ng barangay ang poblasyon, ang Valenciano, Hilario, Lorenzo, at Marcos.  Nahahati ang mga barangay sa iba't ibang hanay ng mga malawak na sementadong daan._NEWLINE_Natatagpuan ang pamilihang bayan sa timog na bahagi ng poblasyon, at nakatayo ang munisipyo, isang moderno at marmolisadong gusali na tinatayang isa sa pinakakontemporario sa sa buong lalawigan ng Ilocos Norte, sa hilaga nito.  Nasa timog-silangan ng munisipyo ang awditoryum nito na kung saan tinatanghal ang mga programa, paligsahan at mga kulturang palabas._NEWLINE_Makukuha ng buong populasyon ang mga maiinom na tubig sa mga poso artisyano at sa Pusuak Water Works System.\n_START_SECTION_\nMga Barangay\n_START_PARAGRAPH_\nBinubuo ng 20 barangay ang bayang ito, nasa poblasyon ang apat. Valenciano, Hilario, Lorenzo, at Marcos ang mga ito._NEWLINE_Ito naman ang mga barangay na rural: Nagpatayan, Bangsar, Bomitog, Quiaoit, Imelda, Macayepyep, Catagtaguen, Lading, Caestebanan, Sinamar, Vald, Bugasi, Tabtabagan, Caribquib, Crispina, at Barbarangay."